คุณคะพอ มีคนใกล้ชิดอายุวัยผู้ใหญ่40ต้นๆมีพฤติกรรมประมาณนี้น่ะค่ะ เวลาที่เขาเครียดมากๆจะทำให้ยิ่งโมโหง่ายแล้วพอโมโหก็จะโวยวายเสียงดังร้องไห้เหมือนเด็กร้องตอนอยากได้ของเล่นแล้วก็ลงไปดิ้นที่พื้นน่ะค่ะ หรือบางครั้งก็โวยวายกระทืบเท้ากับพื้นเสียงดังๆจนกว่าจะได้คำตอบหรือของที่ขอไปค่ะ อย่างเช่นถ้าเขาขอยืมเงินของคนๆหนึ่งแต่ถ้าเขาไม่ให้ยืมก็จะเกิดพฤติกรรมประมาณนี้ค่ะ นานๆทีถึงจะเป็น มันเกิดจากความเครียดสะสมเหรอคะถึงทำให้เป็นแบบนี้ อยากทราบว่าพอจะมีวิธีแก้ไขได้บ้างไหมคะหรือไม่ก็วิธีที่จะสามารถช่วยบรรเทาความโกรธของเขาให้บรรเทาลงเพื่อที่จะได้คุยกันด้วยเหตุด้วยผลน่ะค่ะ
สวัสดีค่ะ อาการโมโหง่าย ขี้โวยวายนั้น ้อาจเกิดจากความผิดปกติในการควบคุมอารมณ์แบบชั่วคราว หรือ มีความผิดปกติในเรื่องของบุคลิกภาพในลักษณะเป็นคนก้าวร้าว หรือ มีภาวะที่มีเรื่องชอบความรุนแรงซึ่งเป็นภาวะที่เกิดขึ้นโดยไม่ทราบสาเหตุชัดเจน อาจจะเกิดจากเคยเป็นถูกกระทำ หรือ เคยเห็นการถูกกระทำทำให้มีการฝั่งใจ ทำให้มีความรู้สึกต้องการที่จะต้องทำร้ายตัวเองหรือทำร้ายผู้อื่น หรือใช้ความรุนแรงการควบคุมอารมณ์ เป็นเรื่องที่สำคัญที่สุดค่ะ ถ้าอาการยังไม่รุนแรงจนถึงขั้นทำร้ายตนเองหรือผู้อื่น อาจจะนึกถึงแค่ความผิดปกติในการควบคุมอารมณ์แบบชั่วคราวซึ่งรักษาและควบคุมได้ด้วยการตั้งสติ อาจจะลองนับ 1-10 ในใจหรือเดินไปยังที่สงบเพื่อคุมอารมณ์ก่อนหากยังมีอาการรุนแรงจนรบกวนการใช้ชีวิตประจำวัน หรือเพื่อนและคนในครอบครัวเห็นว่าเป็นปัญหาอันนี้อาจจะจัดเป็นโรค แนะนำการไปพบจิตแพทย์เพื่อประเมินภาวะทางจิต อาจมีข้อบ่งชี้ในการทำจิตบำบัดหรือในยาจิตเวชตามที่จิตแพทย์เห็นสมควรเพื่อคุมอาการในระยะยาว